**Naziv i adresa ustanove**

**Program obrazovanja**

**za stjecanje mikrokvalifikacije**

**signaliziranje i vezivanje tereta**

**Mjesto, mjesec godina**

1. **OPĆI DIO**

|  |
| --- |
| **OPĆE INFORMACIJE O PROGRAMU OBRAZOVANJA** **ZA STJECANJE MIKROKVALIFIKACIJE** |
| **Sektor**  | Promet i logistika |
| **Naziv programa** | Program obrazovanja za stjecanje mikrokvalifikacije signaliziranje i vezivanje tereta  |
| **Vrsta programa** | osposobljavanje |
| **Predlagatelj** | **Naziv ustanove** |  |
| **Adresa** |  |
| **Razina kvalifikacije/skupa/ova ishoda učenja prema HKO-u** | SIU 1: Zaštita na radu i zaštita od požara u logistici i prometu (razina 4)SIU 2: Prva pomoć u logistici i prometu (razina 4)SIU 3: Signaliziranje i vezivanje tereta (razina 4)  |
| **Obujam u bodovima (CSVET)** | **9 CSVET**SIU 1: Zaštita na radu i zaštita od požara u logistici i prometu (2 CSVET)SIU 2: Prva pomoć u logistici i prometu (1 CSVET)SIU 3: Signaliziranje i vezivanje tereta (6 CSVET) |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)**  |
| **Popis standarda zanimanja/skupova kompetencija** | **Popis standarda kvalifikacija /skupova ishoda učenja** | **Sektorski kurikulum** |
| **SZ Tehničar za inteligentne transportne sustave u cestovnom prometu / tehničarka za inteligentne transportne sustave u cestovnom prometu**<https://hko.srce.hr/registar/standard-zanimanja/detalji/251> **SKOMP 1**: Zaštita na radu i briga o okolišu<https://hko.srce.hr/registar/skup-kompetencija/detalji/2124>**SZ Tehničar za poštu i poštansku logistiku / tehničarka za poštu i poštansku logistiku**<https://hko.srce.hr/registar/standard-zanimanja/detalji/520> **SKOM 2**: Primjena propisa i standarda zaštite na radu<https://hko.srce.hr/registar/skup-kompetencija/detalji/4316>**SZ Armirač/ Armiračica**<https://hko.srce.hr/registar/standard-zanimanja/detalji/235> **SKOMP 3**: Izvođenje građevinskih radova<https://hko.srce.hr/registar/skup-kompetencija/detalji/1989>  | **Vozač motornog vozila/vozačica motornog vozila (standard strukovnog dijela kvalifikacije)**<https://hko.srce.hr/registar/standard-kvalifikacije/detalji/404> **SIU 1**: Zaštita na radu i zaštita od požara u logistici i prometu <https://hko.srce.hr/registar/skup-ishoda-ucenja/detalji/11707>**SIU 2**: Prva pomoć u logistici i prometu <https://hko.srce.hr/registar/skup-ishoda-ucenja/detalji/11706>**SIU 3**: Signaliziranje i vezivanje tereta <https://hko.srce.hr/registar/skup-ishoda-ucenja/detalji/13896>  |  |
| **Uvjeti za upis u program** | * posjedovanje cjelovite kvalifikacije na razini 1 HKO-a (završena osnovna škola)
* liječničko uvjerenje medicine rada za rad na poslovima signaliziranja i vezivanja tereta
* minimalno 18 godina starosti
 |
| **Uvjeti stjecanja programa (završetka programa)** | * stečenih 9 CSVET bodova
* uspješna završna provjera stečenih znanja, vještina i odgovornosti - provodi se provjerom vještina odabira sredstava za prijenos, određivanja težine i stabilnosti tereta, primjenjivanju tehnika rukovanja teretaom kao i rukovanja uređajima za signalizaciju. Provjera prepoznavanja potencijalnih izvora požara i postupanja u slučaju požara te pružanja prve pomoći provodi se demonstracijom temeljem unaprijed određenih kriterija vrednovanja.
* o završnoj provjeri vodi se zapisnik i provodi ju tročlano povjerenstvo. Svakom polazniku nakon uspješno završene provjere izdaje se Uvjerenje o osposobljavanju za stjecanje mikrokvalifikacije rukovanje motornim pilama u šumarstvu.
 |
| **Trajanje i načini izvođenja nastave** | Program obrazovanja za stjecanje mikrokvalifikacije signaliziranje i vezivanje tereta provodi se redovitom nastavom u trajanju od **225 sati**, uz mogućnost izvođenja teorijskog dijela programa *online* u stvarnom vremenu.Ishodi učenja ostvaruju se dijelom vođenim procesom učenja i poučavanja u trajanju od **55 sati**, najvećim dijelom učenjem temeljenom na radu u trajanju od **155 sata**, a dijelom samostalnim aktivnostima polaznika u trajanju od **15 sati** (proučavanje dodatne literature, izrada seminarskog rada, edukacijski filmovi, sheme, crteži).Učenje temeljeno na radu obuhvaća izvršenje konkretnih radnih zadaća. Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa. |
| **Horizontalna prohodnost**  |  |
| **Vertikalna prohodnost** |  |
| **Materijalni uvjeti i okruženje za učenje koji su potrebni za izvedbu programa** | **Standardna učionica** prikladne veličine opremljena računalom za nastavnika, projektorom, zaslonom, internetskom vezom, računalnim programima**,** audiovideomaterijalima i mogućnošću korištenja specifičnih poslužitelja, osigurana bežična mreža i električno napajanje* modeli lutke za vježbanje pružanja prve pomoći, kutija prve pomoći,
* osobna zaštitna sredstva

**Otvoreni ili zatvoreni prostor gdje se vrše poslovi vezivanja tereta i signalizacije*** oprema za signaliziranje prilikom prijenosa tereta
* oprema za vezivanje tereta

<https://hko.srce.hr/registar/skup-ishoda-ucenja/detalji/11707><https://hko.srce.hr/registar/skup-ishoda-ucenja/detalji/11706><https://hko.srce.hr/registar/skup-ishoda-ucenja/detalji/13896>  |
| **Kompetencije koje se programom stječu**  |
| 1. Voditi brigu o sigurnosti djelatnika na radu
2. Koristiti zaštitnu opremu u skladu s potrebama radnog mjesta
3. Obavljati poslove u skladu s propisima o zaštiti na radu i zaštiti okoliša
4. Obavljati poslove u skladu s propisima o sigurnosti i zaštiti zdravlja te zaštiti od požara koristeći zaštitnu opremu i uređaje
5. Ravnomjerno rasporediti teret prilikom njegovog prikačivanja na građevinsku dizalicu (vezač tereta)
6. Komunicirati propisanim signalima s rukovateljima građevinskih strojeva na gradilištu (signalist)
 |
| **Preporučeni načini praćenja kvalitete i uspješnosti izvedbe programa**  | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti: * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške polaznicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima
* provodi se istraživanje i anketiranje nastavnika o istim pitanjima navedenim u prethodnoj stavci
* provodi se analiza uspjeha, transparentnosti i objektivnosti provjera i ostvarenosti ishoda učenja
* provodi se analiza materijalnih i kadrovskih uvjeta potrebnih za izvođenje procesa učenja i poučavanja.

Temeljem rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove |
| **Datum revizije programa** |  |

1. **MODULI I SKUPOVI ISHODA UČENJA**

|  |  |  |  |  |  |
| --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** |
| **VPUP** | **UTR** | **SAP** | **UKUPNO** |
| **1.** | Zaštita na radu, zaštita od požara i osnovna prva pomoć | Zaštita na radu i zaštita od požara u logistici i prometu | 4 | 2 | 20 | 25 | 5 | 50 |
| Prva pomoć u logistici i prometu | 4 | 1 | 10 | 15 | / | 25 |
| **2.** | Signaliziranje i vezivanje tereta  | Signaliziranje i vezivanje tereta | 4 | 6 | 25 | 115 | 10 | 150 |
| Ukupno: | **9** | **55** | **155** | **15** | **225** |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnosti polaznika*

1. **RAZRADA MODULA I SKUPOVA ISHODA UČENJA**

|  |  |
| --- | --- |
| **NAZIV MODULA** | **ZAŠTITA NA RADU, ZAŠTITA OD POŽARA I OSNOVNA PRVA POMOĆ** |
| **Šifra modula** |  |
| **Kvalifikacije nastavnika koji sudjeluju u realizaciji modula** | SIU 1: Zaštita na radu i zaštita od požara u logistici i prometu<https://hko.srce.hr/registar/skup-ishoda-ucenja/detalji/11707>SIU 2: Prva pomoć u logistici i prometu<https://hko.srce.hr/registar/skup-ishoda-ucenja/detalji/11706> |
| **Obujam modula (CSVET)** | **3 CSVET**SIU 1: Zaštita na radu i zaštita od požara u logistici i prometu (2 CSVET)SIU 2: Prva pomoć u logistici i prometu (1 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Učenje temeljeno na radu** | **Samostalne aktivnosti polaznika** |
| 30 sati (40%) | 40 sati (53%) | 5 sati (7%) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje znanja i vještina za samostalno provođenje pravila zaptite na radu, korištenje sredstava osobne zaštite te pružanja osnovne prve pomoći.Izučavanjem modula polaznici stječu znanja o načinima primjene pravila zaštite na radu sukladno radnoj situaciji i radnom mjestu, načinima zaštite od požara te pružanja osnovne prve pomoći kao i vještine primjene pravila i osobnih sredstava zaštite na radu, korištenja sredstava za gašenje požara i pružanja osnovne prve pomoći. |
| **Ključni pojmovi** | *Zaštita na radu, zaštita od požara, signalizacija, vezivanje tereta* |
| **Oblici učenja temeljenog na radu** | Učenjem temeljnom na radu stječu se potrebne vještine za samostalnu, sigurnu i odgovornu primjenu mjera zaštite na radu, zaštite od požara i pružanja osnovne prve pomoći sukladno radnoj situaciji i radnom mjestu. Dominantna strategija u programu obrazovanja odraslih je učenje temeljeno na radu koje će se izvoditi u specijaliziranoj učionici i u tvrtki koja se bavi prijenosom i prijevozom tereta (robna skladišta, logistički centri) gdje će polaznici, u stvarnim ili simuliranim radnim situacijama koristiti sredstva zaštite na radu i zaštite od požara te pružati osnovnu prvu pomoć. |
| **Literatura i specifična nastavna sredstva potrebna za realizaciju modula** | 1. RUKOVALAC (2013.) – Priručnik za rukovaoce strojevima i uređajima za prihvat, podizanje, prijenos, prijevoz i odlaganje tereta - SIGNALIZACIJA,
	1. ZIRS – Zavod za istraživanje i razvoj sigurnosti, Zagreb
2. Mijović, B. : ZAŠTITA STROJEVA I UREĐAJA (2012.), Veleučilište, Karlovac
3. Filipan, I. : TEHNOLOGIJA GORIVA I MAZIVA (2011.), udžbenik za obrazovne programe zanimanja u prometnoj struci, Profil International, Zagreb
4. Kalinić, Z. : CESTOVNA VOZILA 1 : MOTORI S UNUTRAŠNJIM IZGARANJEM (2008.), udžbenik za 2. i 3. razred srednje obrtničke i tehničke škole, Školska knjiga, Zagreb
5. Obrazovni materijali koje će izraditi ustanove na temelju konkretnih materijalnih uvjeta u kojima se provodi učenje temeljeno na radu (strojevima i alatima na kojima polaznici stječu vještine rukovanja)

**Specifična nastavna sredstva:**1. lutka i ostali pribor za demonstraciju pružanja prve pomoći
2. aparat za gašenje požara
3. osobna zaštitna sredstva za rad na poslovima signaliziranja i vezivanja tereta
 |

|  |  |
| --- | --- |
| **Skup ishoda učenja iz SK-a, obujam** | **Zaštita na radu i zaštita od požara u logistici i prometu, 2 CSVET** |
| **Ishodi učenja** |
| 1. Primijeniti odgovarajuće zaštitne mjere s obzirom na vrstu izvora opasnosti
 |
| 1. Odabrati osobna zaštitna sredstva s obzirom na mjesto rada i potencijalne izvore opasnosti
 |
| 1. Prepoznati znakove sigurnosti
 |
| 1. Interpretirati prava i dužnosti zaposlenika i poslodavca u procesu zaštite na radu
 |
| 1. Primijeniti pravila sigurnog kretanja po operativnim površinama
 |
| 1. Demonstrirati korištenje aparata za gašenje požara na simuliranim požarima
 |
| 1. Objasniti ulogu i značaj zaštite na radu u prometu i logistici
 |
| **Dominantan nastavni sustav i opis načina ostvarivanja SIU** |
| Dominantan nastavni sustav za ovaj skup ishoda učenja je učenje temeljeno na radu. Na početku, nastavnik demonstrira način na koji se primjenjuju pravila rada na siguran način u prometu i logistici pri rukovanju motornim viličarom. Ukazuje na moguće izvore opasnosti pri radu i objašnjava kako ih otkloniti te kako postupiti u slučaju požara, a sve s ciljem povećanja sigurnosti na radu i radne učinkovitosti. Nastavnik pokazuje polaznicima osobna zaštitna sredstva i aparat za gašenje požara te demonstrira njihovu primjenu. Polaznici kroz praktičnu vježbu, a zatim i kroz ostale aktivnosti koje su u funkciji stjecanja ishoda učenja svih modula, primjenjuju osobna zaštitna sredstva te ostala pravila zaštite na radu u simuliranim ili realnim radnim situacijama. U ovom skupu ishoda učenja naglasak treba staviti na primjenu stečenih znanja zaštite na radu i zaštite od požara. Nastavnik prema potrebi pomaže, vodi polaznika do očekivane razine samostalnosti te daje povratnu informaciju o uspješnosti realizacije zadataka.Za samostalnu aktivnost polaznika nastavnik im može zadati pronalazak i istraživanje videozapisa na internetu iz područja primjene zaštite na radu pri rukovanju motornim viličarima u različitim radnim situacijama. Također mogu istražiti zakonske propise ili pravilnike s tematikom zaštite na radu u logistici i prometu s naglaskom na rukovanje motornim viličarima. |
| **Nastavne cjeline/teme** | Zaštita na radu u logistici i prometuOsobna zaštitna sredstvaZnakovi sigurnostiKretanje po operativnim površinamaGašenje požara |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.Primjer vrednovanja**Problemski zadatak:**Za pripremljeni opis radnog procesa/radnog mjesta u prometu i logistici treba identificirati izvore opasnosti kojima je zaposlenik izložen, protumačiti prikazane znakove sigurnosti, objasniti kako otkloniti opasnost, odabrati zaštitna sredstva koja treba koristiti te koja su prava i obveze zaposlenika i poslodavca u procesu zaštite na radu.Elementi vrednovanja:* identificirani izvori opasnosti
* protumačeni znakovi sigurnosti
* odabrana zaštitna sredstva sukladno situaciji.

**Radna situacija:**Simulacijom radnog procesa na operativnim površinama u prometu i logistici potrebno je demonstrirati primjenu pravila sigurnog kretanja i način korištenja zaštitne opreme.Elementi vrednovanja:* demonstriran način kretanja po operativnim površinama robnog/logističkog skladišta
* demonstriran način korištenja zaštitne opreme sukladno radnoj situaciji.

**Radna situacija:**Simulacijom nastanka zapaljenja dijela viličara/vozila potrebno je samostalno pogasiti požar. Prilikom demonstriranja gašenja požara treba koristiti aparat za početno gašenje požara.Elementi vrednovanja:* samostalno ugašen požar u simuliranoj situaciji zapaljenja

korištenje aparata za početno gašenje požara na pravilan način. |
| **Prilagodba iskustava učenja za polaznike/osobe s invaliditetom** |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* |

|  |  |
| --- | --- |
| **Skup ishoda učenja iz SK-a, obujam** | **Prva pomoć u logistici i prometu, 1 CSVET** |
| **Ishodi učenja** |
| 1. **Razlikovati ozljede na radu i bolesti na radnom mjestu**
 |
| 1. **Opisati sredstva za pružanje prve pomoći i sadržaj ormarića za prvu pomoć**
 |
| 1. **Objasniti pravila pružanja prve pomoći pri ozljedama na radu i bolestima na radnom mjestu**
 |
| 1. **Demonstrirati pružanje prve pomoći pri simuliranim ozljedama na radu i bolestima na radnom mjestu**
 |
| **Dominantan nastavni sustav i opis načina ostvarivanja SIU** |
| Dominantan nastavni sustav za ovaj skup ishoda učenja je učenje temeljeno na radu. Na početku, nastavnik demonstrira način na koji se primjenjuju pružanje prve pomoći pri ozuljedama na radu i bolestima na radnom mjestu rukovatelje motornim viličarom. Ukazuje na moguće izvore opasnosti pri nekoj od ozljeda na radu, a sve s ciljem povećanja sigurnosti na radu i radne učinkovitosti. Nastavnik pokazuje polaznicima pribor za prvu pomoć te demonstrira njihovu primjenu. Na lutki ili svom kolegi (koji u dogovoru s nastavnikom simulira ozljedu) polaznici demonstriraju primjenu postupaka prve pomoći prilikom saniranja ozljede zadobivene pri radu.U ovom skupu ishoda učenja naglasak treba staviti na primjenu stečenih znanja iz područja pružanja prve pomoći do dolaska stručne osobe. Nastavnik prema potrebi pomaže, vodi polaznika do očekivane razine samostalnosti te daje povratnu informaciju o uspješnosti realizacije zadataka.Osim navedenih vještina, polaznici izgrađuju stav o važnosti pravilnog i pravovremenog pružanja prve pomoći u cilju spašavanja ljudskog života. |
| **Nastavne cjeline/teme** | Ozljede na radu i bolesti na radnom mjestuSredstva prve pomoćiOrmarić prve pomoćiPružanje prve pomoći |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.Primjer vrednovanja**Problemski zadatak:**U skladu sa zadanom ozljedom/bolesti osobe na radnom mjestu treba predvidjeti redoslijed postupaka, potrebna sredstva i način pružanja prve pomoći. Elementi vrednovanja:* osmišljen redosljed postupaka pružanja prve pomoći sukladno zadanoj ozljedi/bolesti
* izabrana sredstva pružanja prve pomoći sukladno zadanoj ozljedi/bolesti
* odabran način pružanja prve pomoći sukladno zadanoj ozljedi/bolesti.

**Radna situacija:**Simulacijom ozljede na radu u vidu nagnječenja ekstremiteta potrebno je samostalno zbrinuti ozlijeđenu osobu. Prilikom demonstriranja zbrinjavanja ozljede treba koristiti odgovarajuća sredstva i primijeniti pravila pružanja prve pomoći.Elementi vrednovanja:* samostalno zbrinuta ozlijeđena osoba do dolaska stručne medicinske pomoći

korištena odgovarajuća sredstva i pravila pružanja prve pomoći. |
| **Prilagodba iskustava učenja za polaznike/osobe s invaliditetom** |
| */* |

|  |  |
| --- | --- |
| **NAZIV MODULA** | **SIGNALIZIRANJE I VEZIVANJE TERETA**  |
| **Šifra modula** |  |
| **Kvalifikacije nastavnika koji sudjeluju u realizaciji modula** | SIU 3: Signaliziranje i vezivanje tereta<https://hko.srce.hr/registar/skup-ishoda-ucenja/detalji/13896> Za realizaciju učenja temeljenog na radu –najmanje razina 4.1 odgovarajućeg profila s minimalnim radnim iskustvom od pet godina na poslovima signaliziranja i vezivanja tereta |
| **Obujam modula (CSVET)** | **6 CSVET**SIU 3: Signaliziranje i vezivanje tereta (6 CSVET) |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 25 sati (17%) | 115 sati (77%) | 10 sati (6%) |
| **Status modula****(obvezni/izborni)** | obvezni |
| **Cilj (opis) modula**  | Cilj modula je stjecanje znanja i vještina za samostalno provođenje pravila zaštite na radu, korištenje sredstava osobne zaštite te pružanja osnovne prve pomoći, samostalno rukovanje različitim vrstama signalizacije koje su upotrebljene pri dizanju tereta.Izučavanjem modula polaznici stječu znanja o načinima primjene pravila zaštite na radu sukladno radnoj situaciji i radnom mjestu, načinima zaštite od požara te pružanja osnovne prve pomoći kao i vještine primjene tehnika rukovanja teretom. |
| **Ključni pojmovi** | *Težina, stabilnost, prijenos rereta, rukovanje teretom, signalist, vezač tereta* |
| **Oblici učenja temeljenog na radu** | Učenjem temeljnom na radu stječu se potrebne vještine za samostalnu, sigurnu i primjenu tehnika rukovanja teretom, odabirom sredstava za prijenos tereta i rukovanja različitim vrstama signalizacije koje su upotrebljenje pri dizanju teretom. Dominantna strategija u programu obrazovanja odraslih je učenje temeljeno na radu koje će se izvoditi u specijaliziranoj učionici i u tvrtki gdje će polaznici, u stvarnim ili simuliranim radnim situacijama koristiti sredstva za prijenos tereta, koristiti tehnike rukovanja teretom. |
| **Literatura i specifična nastavna sredstva potrebna za realizaciju modula** | 1. RUKOVALAC (2013.) – Priručnik za rukovaoce strojevima i uređajima za prihvat, podizanje, prijenos, prijevoz i odlaganje tereta -SIGNALIZACIJA, UŽAD I LANCI
2. ZIRS – Zavod za istraživanje i razvoj sigurnosti, Zagreb
3. Mijović, B. : ZAŠTITA STROJEVA I UREĐAJA (2012.), Veleučilište, Karlovac
4. Filipan, I. : TEHNOLOGIJA GORIVA I MAZIVA (2011.), udžbenik za obrazovne programe zanimanja u prometnoj struci, Profil International, Zagreb
5. Kalinić, Z. : CESTOVNA VOZILA 1 : MOTORI S UNUTRAŠNJIM IZGARANJEM (2008.), udžbenik za 2. i 3. razred srednje obrtničke i tehničke škole, Školska knjiga, Zagreb
6. Upute proizvođača za rukovanje konkretnim strojevima i alatima
7. Obrazovni materijali koje će izraditi ustanove na temelju konkretnih materijalnih uvjeta u kojima se provodi učenje temeljeno na radu (strojevima i alatima na kojima polaznici stječu vještine rukovanja)
 |

|  |  |
| --- | --- |
| **Skup ishoda učenja iz SK-a, obujam** | **Signaliziranje i vezivanje tereta, 6 CSVET** |
| **Ishodi učenja** |
| 1. Odrediti težine tereta i stabilnost
 |
| 1. Odabrati sredstva za prijenos tereta
 |
| 1. Primjeniti pravila pri rukovanju tereta
 |
| 1. Primijeniti tehnike rukovanja teretom
 |
| 1. Rukovati različitim uređajima za signalizaciju koji su koriste pri dizanju tereta
 |
| 1. Primijeniti osnovna pravila zaštite na radu pri rukovanju teretom
 |
| **Dominantan nastavni sustav i opis načina ostvarivanja SIU** |
| Dominantan nastavni sustav ovog skupa ishoda učenja je učenje temeljeno na radu.Nastavnik najprije iznosi i pojašnjava ključne pojmove vezane uz vrste tereta, tehnike rukovanja teretom, određivanje težine tereta, sigurnog rukovanja teretom, signalizacije i signale, obveze i zadatke signaliziranja i vezivanja tereta, a neizostavno i s propisima na poslovima s posebnim uvjetima rada Tijekom učenja temeljenog na radu, nastavnik / mentor u tvrtki demonstrira načine na koje treba odrediti težine tereta i stabilnost te odabrati sredstva za prijenos tereta. Navodi i pokazuje na koji način se primjenjuju osnovna pravila zaštite na radu pri signaliziranju i rukovanju teretom Demonstracijom primjene tehnika rukovanja teretom kao i rukovanja različitim uređajima za signalizaciju koji se koriste pri dizanju tereta te simulacijom radne situacije polaznike se usmjerava na stjecanje znanja i vještina potrebnih prilikom rada rada na poslovima signaliziranja i vezivanja tereta.Učestalim samostalnim izvođenjem demonstrirane vježbe polaznici razvijaju vještinu signaliziranja i vezivanja tereta do razine automatizacije i osjećaja sigurnosti. Nastavnik/mentor po potrebi pomaže, navodi polaznika prema mogućem rješenju te daje povratnu informaciju o uspješnosti realizacije zadatka. |
| **Nastavne cjeline/teme** | Težina tereta i stabilnostiSredstva za prijenos teretaPravila pri rukovanju tereta Tehnike rukovanja teretom Signalizacija pri dizanju teretaOsnovna pravila zaštite na radu pri rukovanju teretom |
| **Načini i primjer vrjednovanja skupa ishoda učenja** |
| Ishodi učenja provjeravaju se usmeno i/ili pisano i/ili vježbom i/ili problemskim zadatkom i/ili projektnim zadatkom.**Primjer vrednovanja****Opis radne situacije:** potrebno je uskladištenu robu prenijeti na prijevozno sredstvo koristeći tehnike vezivanja tereta i pravilnu signalizaciju s dizaličarem.**Zadatak:** Prijevozno sredstvo u koje će se natovariti uskladištena roba nalazi se na mjestu utovara. Potrebno je teret prenijeti na prijevozno sredstvo koristeći tehnike vezivanja tereta i pravilnu signalizaciju s dizaličarem. Pri tome je potrebno odrediti težinu tereta, odabrati sredstva za prijenos tereta i primijeniti pravilne tehnike rukovanja teretom. Potrebno je odrediti sredstva za prijenos tereta (užad, lanci, zahvatači tereta) i dogovoriti vrstu signalizacije koja će se koristiti pri dizanju tereta.U provedbi aktivnosti potrebno je koristiti odgovarajuća zaštitna sredstva i demonstrirati pružanje prve pomoći pri nagnječenju ekstremiteta.**Vrednovanje:** Pomoću unaprijed definiranih kriterija za elemente vrednovanja (kod poslova) vrednuje se uradak polaznika.Osim vrednovanja praktičnog uratka polaznika, vrednuje se i pisana/usmena provjera stručnih sadržaja prema planiranim ishodima učenja. |
| **Prilagodba iskustava učenja za polaznike/osobe s invaliditetom** |
| */* |

|  |
| --- |
| **\*Napomena:***Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |